Sexologen, der bor i Hobro med parrets fire sammenbragte børn, taler åbent om sit åbne forhold – og swingerklubben.

Når man læser at hendes blog hedder uartig.nu vil manges øjenbryn nok løfte sig. -	Noget af det der tiltrak mig var at det fra start krævede at man skulle være åben om lyst, tanker og følelser. Sådan fortæller Stina Maria Andersen, der bor i Hobro og i dag både er selvstændig sexolog, podcastvært og senest forfatter, om hvordan hun for over fem år siden endte i swingerklub. -	Jeg skulle faktisk absolut ikke have en kæreste, siger hun. Men det fandt hun. I dag er den tidligere sygeplejerske forlovet med John, som gennem 15 år er kommet i swingerklubben. Selv havde hun efter 13 år i et fast forhold følelsen af hun var endt i en seksuel dvale. Sex er vigtigt for trivslen -	Jeg skulle finde mig selv og prøve en masse ting. Det blev en måde hvor jeg kunne det – og samtidig blev jeg forelsket, fortæller 38-årige Stina Maria Andersen. Hun har blandt andet en podcast om ’Det åbne parforhold og swingerlivet’, og senest er hun aktuel med en bog om ’Det åbne parforhold’. -	Det var den på måde det fristede mig. Jeg behøvede ikke at nøjes – jeg kunne godt tillade mig at blive forelsket og gå ind i et parforhold, fortæller hun. Hun taler åbent om det og har altid gjort det. For hende handler det nemlig om at bryde berøringsangsten og tabuet. Sex er nemlig vigtigt for trivslen. Derfor taler hun også med parrets fire sammenbragte børn om det. De er i dag mellem syv og 13 år. Tidligere – før hun blev selvstændig - har hun også været åben overfor kolleger. -	’Nå men jeg var sgu' oppe og hænge i et reb i det ene ben i weekenden’, kunne jeg godt sige i min tid som sygeplejerske. Der må man prøve at tage den som den er, men det var nemt nok for mig, for jeg havde fuld opbakning fra min leder, forklarer hun. -	Det er netop det med at bryde tabuer, der er min mission, lyder det videre – inden hun understreger at hun heller ikke ønsker at dele noget, andre ikke har krav på at vide. Taler med børnene om det På samme måde gælder det med børn, mener hun: Generelt skal man ikke trække noget ned over hovedet på dem. Men hjemme hos John og Stina Maria taler man åbent om det at gå i swingerklub. -	Men ikke noget hvor vi pådutter dem noget, der ikke hører deres alderstrin til, understreger Stina Maria Andersen. Børnene har for eksempel set en dildo, hvor de spørger hvad man bruger den til. Nogen ved det, andre ved det ikke. -	Og nogen gange er dem man ikke tror, der ved det, dem der ved det, kommer det med et grin fra moren. For hende handler det om at børnene får en viden om at de kan være dem de har lyst til, mens snakken knap så meget går på hvem forældrene ”render og laver ting med.” Generelt er det at gå i swingerklub og leve i et åbent forhold nemlig et spørgsmål om kommunikation. -	Der er enorm meget kommunikation i forhold til de de ting vi snakker om når vi er i et monogamt forhold. Jalousi er jo også et tabu indenfor parforhold. Der er jeg ærlig, selvfølgelig. -	Men jeg overdriver også lidt for at folk tænker om dem selv: ’Så galt er det heller ikke,’ slutter hun.